בשנים האחרונות הצטמצם השימוש בוורד בגן הנוי, לאחר שיצא לו מוניטין, שלא בצדק, של צמח "מפונק", קשה לאחזקה וצריכת המים שלו גבוהה. דימוי זה נובע בעיקר מחוסר ידע, מתכנון לקוי ומאחזקה בלתי נכונה. חלק מתדמיתו של הוורד כצמח "מפונק" נובעת מכך שלעתים נשתלו בגינון הציבורי זני ורדים שאינם מתאימים, ולכן כשלו. למעשה, הוורד נוח לגידול. שתילת זני ורדים שהוכיחו עצמם בגינון הציבורי ושילובם בתכנון נכון בגן, לעתים לצד מיני שיחים אחרים, יניבו תוצאות נאות ומספקות.
מטרת קורס זה היא להקנות ידע מקצועי בנושא הטיפול בוורדים, לעודד שתילת ורדים בגן, לכוון את המתכנן, הגנן והחובב בבחירת זן הוורד המתאים מתוך המבחר העשיר הקיים בארץ, וכמובן לתכנן שתילה ותחזוקה נכונות לוורדים בגן.
קהל היעד: מנהלים ועובדים של מחלקות גנים, רכזי נוי, אדריכלי נוף, הנדסאי נוף, גננים וכל המעוניינים להרחיב את הידע בתחום הוורדים.
הקורס כולל 5 מפגשים אחת לשבוע בימי שני בין השעות 16:00-08:30. כל מפגש יתקיים במקום אחר בארץ, כלהלן: 9/4/18 - עיריית כרמיאל; 16/4/18 - משתלת קרן צור, בית לחם הגלילית; 23/4/18 - קיבוץ לביא; 30/4/18 - גן וואהל לוורדים, ירושלים; 7/5/18 - הגנים הבהאים, חיפה.
מחיר הקורס לנרשמים עד לתאריך 26/3/18 הוא 1000₪. מתאריך 27/3/18 תהיה העלות בגין רישום מאוחר 1,100 ש"ח.
התשלום כולל ארוחות צהריים וכיבוד קל.